ئەمۆنگ ئەس

چەپ|بێچوارچێوە
**ئەمۆنگ ئەس** (، ) یارییەکی ڤیدیۆیییە کە لەلایەن کۆمپانیای ئینەرسلۆتی ئەمریکی لە ساڵی ٢٠١٨ دروست کراوە. یارییەکی سەرھێڵی زانستی و مافیایی و تۆقێنەرە و باس لە چەند کەسایەتیی ڕەنگاوڕەنگی بێقۆڵ دەکات کە لە بۆشاییی ئاسماندان کە ھەریەکەیان کارێکیان لەسەرە بەوەی کە لە ناویاندا چەند ناپاک یان بکوژ ھەن کە دەبێت بیاندۆزنەوە و دەریان بکەن پێش ئەوەی بەسەریاندا زاڵ بن و بیانکوژن کە بکوژەکان بە ناوی *ئیمپۆستەر* ناودەبرێن. یارییەکە ئێستا لەسەر ئەندرۆید، ئای ئۆ ئێس، پلەیستەیشن و ئێکس بۆکس و ویندۆوزیش بڵاوکراوەتەوە.

## پەرەپێدان
یاری «ئەمۆنگ ئەس» ئیلھامی لە یارییەکی ژیانی ڕاستەقینە بەناوی «مافیا» وەرگرتووە کە بە «وێروۆڵف»یش ناسراوە و لە ساڵی ١٩٨٦ بڵاوکراوەتەوە. ئامانجی سەرەتا ئەوە بوو یارییەکی ناوخۆیی فرە-یاریزان بێت و تەنھا بۆ مۆبایل و بە یەک نەخشە بێت. لە حوزەیرانی ساڵی ٢٠١٨دا یارییەکە بۆ سیستمەکانی ئەندرۆید و ئای ئۆ ئێس بڵاوکرایەوە. دوای ماوەیەکی کەم لە بڵاوکردنەوەی، تێکڕای ژمارەی یاریزانانی «ئەمۆنگ ئەس» لە نێوان ٣٠ بۆ ٥٠ یاریزان بوو لە یەک کاتدا.

پەرەپێدەر «فۆرێست ویلارد» و دیزاینەر «مارکوس برۆماندەر» پێیان وابوو ستۆدیۆکە بە شێوەیەکی باش بانگەشەی بۆ یارییەکە نەکردووە، بۆیە تیمەکە نزیک بوون لە کۆڵدان، بەڵام لە کۆتاییدا بڕیاریان دا زیاتر کار لەسەر یارییەکە بکەن. دوای داواکاریی یاریزانان، تیمەکە بڕیاری دا تایبەتمەندیی یاریپێکردنی ئۆنلاین زیاد بکات، و لە مانگەکانی کۆتایی ساڵی ٢٠١٨دا، وەشانێکی لەسەر پلاتفۆرمی ستیم بڵاوکرایەوە بۆ ئەوەی یاریزانان بتوانن لەسەر سیستمی ویندۆز یارییەکە بکەن.

برۆماندەری دیزاینەر دەڵێت توانای بەردەوامبوونیان لە پەرەپێدانی یارییەکەدا بەھۆی ئەوە بووە کە توانای پێویستیان ھەبووە، ئەمەش ڕێگەی پێداون بەردەوام بن لە کارکردن لەسەر یارییەکە سەرەڕای ئەوەی بە باشی نەدەفرۆشرا.

### دابەشکردن و بڵاوبوونەوە
کۆمپانیای «ئینەرستڵۆت» سەرەتا خۆی بانگەشە و دابەشکردنی بۆ یارییەکە کرد پێش ئەوەی لە فرۆشگاکانی گووگڵ پلەی و ئاپ ستۆر لە حوزەیرانی ساڵی ٢٠١٨دا بڵاوی بکاتەوە. دواتر لە پلاتفۆرمی ستیم و ماڵپەڕی «Itch.io» دانرا.

تیمی پەرەپێدان پلانیان ھەبوو یارییەکە لەسەر کۆنسووڵەکانی وەک پلەیستەیشن ٤ و ئێکس بۆکس وەن بڵاو بکەنەوە، بەڵام لەکاتی جێبەجێکردنی پەیوەندیی نێوان یاریزانان تووشی کێشە بوون، چونکە وا بەدیدەکرا کە نووسین یان چاتی دەنگی بۆ بەکارھێنان گونجاو نەبێت.

لە ساڵی ٢٠٢٠دا، بەھۆی دروستکەرانی ناوەڕۆک لە ئینتەرنێتەوە، بەتایبەتی لە ئەمریکا، کۆریای باشوور و بەڕازیل، ناوبانگێکی زۆری بەدەستھێنا و لە کۆتاییدا گەیشتە ھەموو وڵاتانی جیھان. بە گوتەی ویلارد، ستریمەر «سۆداپۆپین» (Sodapoppin) یارییەکەی لە پلاتفۆرمی توویتچ بۆ پەخشی ڕاستەوخۆ بەناوبانگ کرد. زۆرێک لە یاریزانانی تری توویتچ و یووتیووب دەستیان کرد بە یاریپێکردنی «ئەمۆنگ ئەس» و ژمارەی یاریزانان بە خێرایی زیادی کرد و لە کۆتاییدا گەیشتە ١.٥ ملیۆن یاریزان لە یەک کاتدا.

## سەرچاوەکان

پۆل:ئەو یارییە ڤیدیۆیانەی لە ویلایەتە یەکگرتووەکانی ئەمریکا پەرەپێدراون
پۆل:براوەکانی خەڵاتی وێبی
پۆل:کایە ڤیدیۆییەکانی ٢٠١٨
پۆل:گەمەکانی ئێکس بۆکس وان
پۆل:یارییەکانی ئای ئۆ ئێس
پۆل:یارییەکانی ئەندرۆید
پۆل:یارییەکانی پلەی ستەیشن ٤
پۆل:یارییەکانی پلەیستەیشن ٥
پۆل:یارییەکانی ویندۆز
پۆل:چاندی ئینتەرنێت لە ٢٠٢٠
پۆل:باو و ڕەوتەکانی دەیەی ٢٠٢٠
پۆل:ئەمۆنگ ئەس
پۆل:براوەکانی خەڵاتی گۆڵدن جۆیستیک
پۆل:کاریگەریی پەتای کۆڤید-١٩ لەسەر پیشەسازیی کایەی ڤیدیۆیی
پۆل:میمەکانی ئینتەرنێت کە لە ٢٠٢٠ ناسێندران
پۆل:مانگا لەسەر بنەمای کایە ڤیدیۆیییەکان
پۆل:کایە سەرھێڵییە فرەیاریزانییەکان
پۆل:کایە ڤیدیۆیییەکانی نھێنی کوشتن
پۆل:کایەکانی نینتێندۆ سویچ
پۆل:کایە ڤیدیۆیییە ئاھەنگییەکان
پۆل:کایەکانی پلەی ئێڤری وێر
پۆل:کایە ڤیدیۆیییە خەیاڵییە زانستییەکان
پۆل:کایە ڤیدیۆیییەکانی لێکۆڵینەوەی کۆمەڵایەتی
پۆل:کایە ڤیدیۆیییەکانی مانەوە
پۆل:براوەکانی خەڵاتی کایەکان
پۆل:کایە ڤیدیۆیییەکان کە لەسەر ھەسارە خەیاڵییەکان داندراون
پۆل:کایە ڤیدیۆیییەکان بە ئەڤەتاری تایبەتمەند
پۆل:کایەکانی ئێکس بۆکس کڵاود گەیمینگ
پۆل:یارییەکانی ئێکس بۆکس سیریز ئێکس و سیریز ئێس